Diari Oficial de la Generalitat Valenciana


Sumari del DOGV 4710, del 11-03-2004 (2004/1993)

Convocatòria de concurs per a la concessió del Premi de Teatre Carlos Arniches crea per la Corporació en homenatge a l'eminent autor alacantí.
----------------------------------------------------------------------------------------------------------------------------------------------

### Dades del document

Número de DOGV
:   4710

Data del DOGV
:   11-03-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/1993


Data del document
:   28-01-2004

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * distinció honorífica
    * premi cultural
    * espectacles

Convocatòria de concurs per a la concessió del Premi de Teatre Carlos Arniches crea per la Corporació en homenatge a l'eminent autor alacantí. [2004/X1993]
  
El Patronat Municipal de Cultura de l'Ajuntament d'Alacant convoca concurs per a la concessió del Premi de Teatre ?Carlos Arniches- creat per la Corporació en homenatge a l'eminent autor alacantí, d'acord amb les següents bases:
  
Primer. Podran concórrer al Premi tots els autors que ho desitgen, de qualsevol nacionalitat, amb totes les obres teatrals que desitgen escrites en castellà.
  
Segon. Les obres presentades hauran de ser originals i inèdites, estar escrites anteriorment a la data de convocatòria d'aquest premi i no haver estat premiades en cap altre concurs ni estrenades en cap teatre. No s'admetrà cap tipus de traducció, adaptació, o refosa, ja siga de novel·la, cinema, ràdio o fins i tot, del mateix teatre.
  
Tercer. Els originals es presentaran mecanografiats a una sola cara, en DIN-4 foli o holandesa, a doble espai, i tindran una extensió subjecta als límits de duració que siguen normals per a una representació teatral.
  
Quart
  
a) Els originals seran remesos o lliurats per quintuplicat exemplar al Centre Municipal de les Arts, plaça de Quijano, 2 ?03973- Alacant. Als sobres que continguen els textos enviats a través d'Oficines de Correus o Agències de Transports es farà constar de forma visible la data de lliurament, sense que hi haja cap menció del remitent.
  
b) Amb la finalitat de preservar l'anonimat dels autors, les obres seran presentades únicament amb indicació del títol i un lema, dins d'un sobre en el qual s'especifiquen el mateix títol i lema, i la indicació ?per al XX Premi de Teatre Carlos Arniches. Ciutat d'Alacant 2004?. En el citat sobre, a més dels textos, s'inclourà un altre sobre amb idèntic lema i tancat que contindrà una fotocòpia del DNI o passaport del concursant, una breu ressenya biogràfica i una nota amb nom, cognoms, adreça actual i número de telèfon.
  
Cinquè. S'estableix una dotació de sis mil (6.000) euros per al Premi Carlos Arniches. El premi no podrà ser compartit però sí declarat desert. Amb l'objecte de difondre'l, el Patronat Municipal de Cultura d'Alacant podrà publicar l'obra premiada en el termini de sis mesos a partir de la data de la resolució del jurat.
  
Sisè. El període d'admissió de les obres es tancarà divendres 15 de maig de 2004 a les 15 hores, i la resolució del jurat es farà pública durant el mes de novembre del citat any, en la setmana en què tinga lloc la XII Mostra de Teatre Espanyol d'Autors Contemporanis.
  
Setè. El Patronat Municipal de Cultura d'Alacant nomenarà un jurat que estarà presidit pel President del mateix o funcionari que delegue, i actuarà com a Secretari el del Patronat o funcionari que delegue. La decisió del jurat serà inapel·lable i la identitat dels seus integrants es donarà a conéixer el dia de la resolució.
  
Huité. Sempre que es pretengués editar i/o representar l'obra premiada, l'autor queda compromés a fer menció en lloc visible de l'edició i/o de la publicitat la circumstància de ser Premi de Teatre Carlos Arniches. Ciutat d'Alacant 2004.
  
Novè. Els originals no premiats seran tornats als autors si així ho sol·liciten per escrit o es presenten a arreplegar-los, prèvia presentació del resguard d'enviament o lliurament, en el termini de trenta dies naturals després de produir-se la resolució. Els originals no reclamats seran destruïts una vegada passat el citat termini. Les despeses d'enviament aniran a càrrec de les persones interessades.
  
Deu. La participació en aquest concurs implica el coneixement i l'acceptació íntegra d'aquestes bases, i és potestat de l'organització la interpretació d'estes bases.